gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4504, del 21-05-2003 (2003/5945)

RESOLUCIÓ de 16 de maig de 2003, del president de l'Agència Valenciana de Ciència i Tecnologia, per la qual es deleguen determinades facultats en el director d'esta entitat.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   4504

Data del DOGV
:   21-05-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/5945


Data del document
:   16-05-2003

Organisme emissor
:   Presidència de la Generalitat

Tipus de document
:   Resolució

Descriptors 

:   * Agència Valenciana de Ciència i Tecnologia
    * competència administrativa
    * administració regional
    * delegació de poders

RESOLUCIÓ de 16 de maig de 2003, del president de l'Agència Valenciana de Ciència i Tecnologia, per la qual es deleguen determinades facultats en el director d'esta entitat. [2003/5945]
  
D'acord amb el que disposa l'article 5.3 del Reglament d'Organització i Funcionament de l'Agència Valenciana de Ciència i Tecnologia, aprovat pel Decret 43/2003, de 13 de maig, del Govern Valencià, i vist que es convenient delegar determinades facultats, atribuïdes al president de l'Agència, a fi d'aconseguir una major agilitat i eficàcia en la gestió del servicis, segons el que establixen els articles 13 i 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, he resolt:
  
Primer
  
Delegar amb caràcter indefinit en el director de l'Agència Valenciana de Ciència i Tecnologia, l'exercici de la competència a emetre les resolucions d'execució dels programes de l'Agència que establix l'article 5.3.c) del Decret 43/2003, de 13 de maig, del Govern Valencià.
  
Segon
  
La delegació de facultats a què fa referència la present resolució, s'entén sense perjuí que, en qualsevol moment, l'òrgan que delega puga avocar per a si el coneixement i la resolució de tots els assumptes compresos en ella que considere oportú.
  
Tercer
  
La present delegació d'atribucions podrà ser revocada en qualsevol moment per part de l'òrgan que delega, d'acord amb allò establit en l'article 13.6 de la Llei 30/1992, de 26 de novembre.
  
Quart
  
Sempre que es faça ús de la delegació que establix la present resolució, es farà constar expressament en l'adopció de l'acte o de la resolució corresponent, i es consideraran dictades per l'òrgan que delega. Les atribucions exercides per delegació no podran ser objecte de delegació en un altre òrgan.
  
Cinquè
  
La present resolució té efecte des del dia de la seua publicació en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 4655, del 22-12-2003 (2003/13482)

Expedient número CNMY03/PA10A/169. Redacció de projecte, redacció d'estudi de seguretat i salut, direcció d'obra i coordinació del pla de seguretat i salut del modificat primer de l'obra de restauració de muralla àrab al carrer de la Fortaleza i adequació de la plaça d'Armes, a Requena (València).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4655

Data del DOGV
:   22-12-2003

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2003/13783


Data del document
:   15-12-2003

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * Requena
    * contracte d'obres
    * protecció del patrimoni
    * adjudicació de contracte administratiu
    * contracte de serveis

Expedient número CNMY03/PA10A/169. Redacció de projecte, redacció d'estudi de seguretat i salut, direcció d'obra i coordinació del pla de seguretat i salut del modificat primer de l'obra de restauració de muralla àrab al carrer de la Fortaleza i adequació de la plaça d'Armes, a Requena (València). [2003/M13537]
  
La Direcció General de Règim Econòmic de la Conselleria de Cultura, Educació i Esport, en compliment del que estabix l'article 93.2 del Text Refós de la Llei de Contractes de les Administracions Públiques, ha acordat fer pública l'adjudicació del contracte següent:
  
1) Entitat adjudicadora
  
a) Organisme: Conselleria de Cultura, Educació i Esport.
  
b) Dependència que tramita l'expedient: Direcció General de Règim Econòmic. Servici de Contractació d'Inversions.
  
c) Número d' expedient:CNMY03/PA10A/169.
  
2) Objecte del contracte
  
a) Tipus de contracte: consultoria i assistència.
  
b) Descripció de l'objecte: redacció de projecte, redacció d'estudi de seguretat i salut, direcció d'obra i coordinació del pla de seguretat i salut del modificat primer de l'obra de restauració de muralla àrab al carrer de la Fortaleza i adequació de la plaça d'Armes, a Requena (València).
  
c) Lot:
  
d) Butlletí o diari oficial i data de publicació de l'anunci de licitació:
  
3) Tramitació, procediment i forma d'adjudicació
  
a) Tramitació: ordinària.
  
b) Procediment: negociat.
  
c) Forma: negociat.
  
4) Pressupost base de licitació
  
Import total: noranta-quatre mil set-cents seixanta-quatre euros amb huitanta-cinc cèntims (94.764,85 euros).
  
5) Adjudicació.
  
a) Data: 3 de novembre de 2003.
  
b) Contractista: UTE Luis Carratalá Calvo i Andrés Martínez Herrero.
  
c) Nacionalitat: espanyola.
  
6) Import d'adjudicació
  
Noranta-quatre mil set-cents seixanta-quatre euros amb huitanta-cinc cèntims (94.764,85 euros).
Diari Oficial de la Generalitat Valenciana


Sumari del DOGV 4626, del 10-11-2003 (2003/11529)

Informació pública del programa per al desenvolupament de l'actuació integrada de la unitat d'execució UER-3 del sector PPR-3.
------------------------------------------------------------------------------------------------------------------------------

### Dades del document

Número de DOGV
:   4626

Data del DOGV
:   10-11-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/11918


Organisme emissor
:   Ajuntament d'Alginet

Tipus de document
:   Anunci

Informació pública del programa per al desenvolupament de l'actuació integrada de la unitat d'execució UER-3 del sector PPR-3. [2003/F11893]
  
L'Ajuntament d'Alginet amb aquest escrit assabenta tots els possibles interessats o afectats:
  
1. Que l'Ajuntament d'Alginet ha elaborat d'ofici un programa per al desenvolupament de l'actuació integrada de la unitat d'execució UER-3, delimitada dins del sector de sòl urbanitzable d'ús residencial PPR-3, que consisteix en un pla parcial, un projecte d'urbanització, un estudi de seguretat i salut, i un projecte de reparcel·lació per a la urbanització de la unitat d'execució UER-3.
  
2. Que per la Resolució d'Alcaldia número 493/2003, de 29 d'octubre, s'ha resolt sotmetre a exposició pública la documentació esmentada en el número anterior amb les observacions realitzades en els informes emesos pels serveis tècnics mitjançant edicte publicat en el periòdic Levante i el Diari Oficial de la Generalitat Valenciana, durant el termini de 20 dies hàbils comptadors a partir del següent al de l'aparició d'aquest anunci en el Diari Oficial de la Generalitat Valenciana, perquè qualsevol persona física o jurídica puga examinar la documentació elaborada i presentar les al·legacions, suggeriments o alternatives tècniques que crega convenients. També, durant els cinc dies següents al venciment del termini anterior, es podran presentar proposicions juridicoeconòmiques en el Registre General de l'ajuntament, en plica tancada i amb la documentació que s'indica en els apartats C i D de l'article 32 de la Llei Reguladora de la Activitat Urbanística. Aquests terminis quedaran prorrogats durant 20 dies addicionals, si durant els primers 10 dies d'informació pública cap persona es comprometera a presentar una alternativa tècnica substancialment diferent de l'original, i prestar caució per a això.
  
3. L'acte d'obertura de pliques tindrà lloc al saló d'actes a les 12.00 hores del dia hàbil següent a la conclusió del termini per presentar-les. Durant els 10 dies següents al de l'obertura de pliques podran ser objecte de consulta i al·legacions totes les actuacions de l'expedient.
  
4. Que aquests projectes estan dipositats a la disposició del públic a l'Ajuntament d'Alginet, per a la seua consulta durant els vint (20) dies del període d'informació pública, que començarà a comptar a partir del dia següent de la publicació en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 4492, del 05-05-2003 (2003/4697)

Notificació en extracte a María Reyes Giménez Moncayo, amb número d'expedient 12/35612/02.
------------------------------------------------------------------------------------------

### Dades del document

Número de DOGV
:   4492

Data del DOGV
:   05-05-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/4697


Organisme emissor
:   Conselleria de Benestar Social

Tipus de document
:   Anunci

Notificació en extracte a María Reyes Giménez Moncayo, amb número d'expedient 12/35115/02. [2003/X4697]
  
Per no haver pogut practicar la notificació personal a la persona interessada de l'acte administratiu que a continuació es relaciona, se'n procedix a la publicació d'un extracte en el Diari Oficial de la Generalitat Valenciana, de conformitat amb l'art. 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb l'art. 61 del mateix text legal.
  
Perquè la interessada puga tindre coneixement íntegre de l'acte i quede constància de tal coneixement, podrà comparéixer en el termini de 10 dies des de la publicació d'este anunci en el DOGV, en la seu de la Direcció Territorial de la Conselleria de Benestar Social, Secció de Tercera Edat, sítia en la plaça de María Agustina núm. 1-3é, de 10 a 14 hores.
  
Exp. núm. 12/35621/02
  
Interessada: María Reyes Giménez Moncayo
  
Últim domicili conegut: c/ Sant Agustí, 30-1, Almassora
  
Extracte del contingut:
  
Resolució denegatòria per no complir els requisits exigits per a l'ingrés en residències de la tercera edat.
Diari Oficial de la Generalitat Valenciana


Sumari del DOGV 4427, del 28-01-2003 (2003/306)

Notificació a Manuel Gutiérrez Valdés i Vicenta Martín Alonso.
--------------------------------------------------------------

### Dades del document

Número de DOGV
:   4427

Data del DOGV
:   28-01-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/306


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a Manuel Gutiérrez Valdés i Vicenta Martín Alonso. [2003/X306]
  
De conformitat amb el que establix l'article 59 de la Llei de Règim Jurídic de les Administracions Públiques i del Procediment Administratiu Comú, es procedix a la notificació de resolució de caducitat al Sr. Manuel Gutiérrez Valdés i a la Srª. Vicenta Martín Alonso, atés que no s'ha pogut realitzar en el seu domicili.
  
En relació amb l'expedient de referència que es troba en tràmit en este Servici Territorial i, examinada la documentació presentada, s'observa la falta de documents que s'indiquen a continuació:
  
Vist l'expedient iniciat a instància del Sr. Manuel Gutiérrez Valdés i de la Sra. Vicenta Martín Alonso la resta de dades dels quals s'especifiquen i en el qual consten els següents:
  
Antecedents de fet
  
Primer: que, amb data 06/04/10/1998, li va ser notificat requeriment per a l'esmena de les objeccions que se li indicaven,
  
Segon: que, davant de l'incompliment del requeriment va ser advertit de caducitat, per mitjà de l'escrit notificat amb data 21/02/02, sense que conste que haja sigut complit en el termini de tres mesos, ja que no han sigut esmenades les objeccions següents:
  
Haurà de justificar el valor de l'habitatge situat a València, plaça Regino Mas 4-9, el rendiment del capital immobiliari del qual consta en la declaració del IRPF de 1993, per mitjà d'una valoració realitzada per arquitecte, aparellador o agent de la propietat immobiliària, i visada pel corresponent col·legi oficial.
  
Fonaments de dret
  
Primer: l'article 92 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú determina la caducitat del procediment iniciat a sol·licitud de l'interessat i, per tant, l'arxivament de l'expedient, en aquells supòsits, com en el present, en els quals la falta de documentació o d'esmena d'objeccions impedix dictar resolució expressa de l'expedient ,
  
Vist el citat article 92 i la resta de concordants de l'esmentada Llei 30/92,
  
Resolc
  
Declarar la caducitat del procediment iniciat a sol·licitud de l'interessat, amb arxivament de totes les actuacions realitzades en este.
  
Contra la present resolució, que no posa fi a la via administrativa, es podrà interposar recurs d'alçada davant del director general d'Arquitectura i Habitatge, en el termini d'un mes, comptador des del dia següent de la notificació de la present, de conformitat amb el que establix l'article 114 de l'esmentada Llei 30/92 .
Diari Oficial de la Generalitat Valenciana


Sumari del DOGV 4448, del 26-02-2003 (2003/2208)

CORRECCIÓ d'errades de la Resolució de 5 de febrer de 2003, del conseller d'Indústria, Comerç i Energia, sobre iniciació de procediment d'expropiació per taxació conjunta.
---------------------------------------------------------------------------------------------------------------------------------------------------------------------------

### Dades del document

Número de DOGV
:   4448

Data del DOGV
:   26-02-2003

Secció del DOGV
:   V. ALTRES ANUNCIS - F) EXPROPIACIONS

Número del document
:   2003/2208


Organisme emissor
:   Conselleria d'Indústria, Comerç i Energia

Tipus de document
:   Correcció d'errades

CORRECCIÓ d'errades de la Resolució de 5 de febrer de 2003, del conseller d'Indústria, Comerç i Energia, sobre iniciació de procediment d'expropiació per taxació conjunta. [2003/2208]
  
Publicada la resolució de referència en el Diari Oficial de la Generalitat Valenciana número 4.445, de 21 de febrer de 2003, i advertida una errada, s'hi rectifica com seguix:
  
En el punt cinqué de l'esmentada resolució, tant en valencià com en castellà, on diu:
  
«Cinqué. La tramitació del procediment d'expropiació serà realitzada pel Servei Territorial d'Indústria i Energia d'Alacant, d'acord amb les competències previstes en el Decret 90/1984, de 30 de juny, del Consell de la Generalitat Valenciana.»
  
Ha de dir:
  
«Cinqué. La tramitació del procediment d'expropiació serà realitzada pel Servei Territorial d'Indústria i Energia de València, d'acord amb les competències previstes en el Decret 90/1984, de 30 de juny, del Consell de la Generalitat Valenciana.»
Diari Oficial de la Generalitat Valenciana


Sumari del DOGV 4501, del 16-05-2003 (2003/5339)

RESOLUCIÓ de 10 d'abril de 2003, del subsecretari per als Recursos de Sanitat, per la qual modifica la Resolució de 31 de gener de 2003, que determina la composició del tribunal que ha de jutjar el procés extraordinari de consolidació d'ocupació per a la selecció i provisió de places de gestió de la funció administrativa d'institucions sanitàries dependents de la Conselleria de Sanitat, convocat per l'Orde de 22 de març de 2002 (DOGV núm. 4.225, de data 10.04.2002).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4501

Data del DOGV
:   16-05-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/5339


Organisme emissor
:   Conselleria de Sanitat

Tipus de document
:   Resolució

RESOLUCIÓ de 10 d'abril de 2003, del subsecretari per als Recursos de Sanitat, per la qual modifica la Resolució de 31 de gener de 2003, que determina la composició del tribunal que ha de jutjar el procés extraordinari de consolidació d'ocupació per a la selecció i provisió de places de gestió de la funció administrativa d'institucions sanitàries dependents de la Conselleria de Sanitat, convocat per l'Orde de 22 de març de 2002 (DOGV núm. 4.225, de data 10.04.2002). [2003/5339]
  
Atesa la proposta de la UGT d'una membre suplent del tribunal que ha de jutjar el procés extraordinari de consolidació d'ocupació per a la selecció i provisió de places de gestió de la funció administrativa d'institucions sanitàries dependents de la Conselleria de Sanitat, convocat per l'Orde de 22 de març de 2002 (DOGV núm. 4.225, de data 10.04.2002, es modifica la Resolució de 31 de gener de 2003 amb la incorporació al tribunal d'Amparo Sánchez Ribes.
  
València, 10 d'abril de 2003.- El subsecretari per als Recursos de Sanitat: José Cano Pascual.
Diari Oficial de la Generalitat Valenciana


Sumari del DOGV 4422, del 21-01-2003 (2003/496)

Notificació en extracte a l'interessat Ignacio Vicente Mulet Donet, amb número d'expedient 3327.
------------------------------------------------------------------------------------------------

### Dades del document

Número de DOGV
:   4422

Data del DOGV
:   21-01-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/496


Organisme emissor
:   Conselleria de Benestar Social

Tipus de document
:   Anunci

Notificació en extracte a l'interessat Ignacio Vicente Mulet Donet, amb número d'expedient 3327. [2003/X496]
  
Com que no s'ha pogut practicar la notificació personal a la/les persona/s interessada/s, de l'acte/s administratiu/s que a continuació s'indica, se'n procedix a la publicació d'un extracte en el Diari Oficial de la Generalitat Valenciana, d'acord amb l'article 59.4 de la Llei 30/1992, de 26 de novembre, de Règim Jurídic de les administracions Públiques i del Procediment Administratiu Comú, en relació amb l'article 61 del mateix text legal.
  
Perquè la/s persona/s interessada/s puga/n tenir coneixement íntegre de l'acte i en quede constància, podrà/n comparéixer en el termini de 10 dies, des de la publicació d'este anunci en el DOGV, en la seu de la Direcció Territorial de Benestar Social, Secció de Menors, sítia al c/ Primitiu Pérez, 8, d'Alacant, de 10.00 a 14.00 hores.
  
Expedient núm.: 3327
  
Persona interessada: Ignacio Vicente Mulet Donet.
  
Últim domicili conegut: Centre Penitenciari de Picassent (València).
  
Resolució de la Direcció Territorial de Benestar Social d'Alacant, de data 01.07.02 i 10.07.02, en què s'adopta l'acord següent:
  
Resolució de declaració legal de desemparament, tutela automàtica i acolliment residencial en centre de recepció dels seus fills menors V., M.D. i I. M.Q. resolució d'estada temporal amb família extensa dels menors abans esmentats 04.07.02 fins al 31.08.02.
  
Contra esta resolució, les persones interessades podran inteposar recurs davant l'Orde Jurisdiccional Civil, d'acord amb allò establit en la Llei d'Enjudiciament Civil i segons allò disposat en la disposició addicional primera de la Llei Orgànica 1/96, de 15 de gener, de Protecció Jurídica del Menor.
Diari Oficial de la Generalitat Valenciana


Sumari del DOGV 4639, del 27-11-2003 (2003/12178)

Notificació a Transenben SL i altres. Diversos expedients.
----------------------------------------------------------

### Dades del document

Número de DOGV
:   4639

Data del DOGV
:   27-11-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/12694


Organisme emissor
:   Conselleria d'Infraestructures i Transport

Tipus de document
:   Anunci

Notificació a Transenben SL i altres. Diversos expedients. [2003/M12361]
  
De conformitat amb el que disposen els articles 59.4 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, de 27 de novembre de 1992), la nova redacció dels quals va ser aprovada per la Llei 4/1999, de 13 de gener, de modificació de la Llei 30/1992 (BOE núm. 12 de 14 de gener de 1999) es fa pública notificació de l'acord d'inici dels expedients sancionadors que s'indiquen (DI 30-2003), instruïts pel Servici Territorial de Transports a les persones o entitats denunciades que a continuació s'esmenten, ja que havent-se intentat la notificació en l'últim domicili conegut, esta no s'ha pogut realitzar.
  
Els corresponents expedients es troben en el Servici Territorial de Transports davant del qual tenen el dret d'al·legar per escrit el que en defensa seua estimen convenient, amb l'aportació de les proves que consideren oportunes, dins del termini de 15 dies hàbils, comptadors des del següent de la publicació del present en el Diari Oficial de la Generalitat Valenciana.
  
Transcorregut el dit termini sense que s'haja fet ús del dret per a formular al·legacions i/o aportar proves, es dictaran les oportunes resolucions.